1983R2166 — SL — 16.10.2001 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (EGS) št. 2166/83 z dne 29. julija 1983 o uvedbi sistema izdajanja dovoljenj za določena ribolovna območja na območju severno od Škotske (območje Shetlanda) (UL L 206, 30.7.1983, p.71)

spremenjena z:









▼B

UREDBA KOMISIJE (EGS) št. 2166/83

z dne 29. julija 1983

o uvedbi sistema izdajanja dovoljenj za določena ribolovna območja na območju severno od Škotske

(območje Shetlanda)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 170/83 z dne 25. januarja 1983 o uvedbi sistema Skupnosti za ohranitev in upravljanje ribolovnih virov ( 1 ) in zlasti člena 7 Uredbe, ker naj bi na območju severno od Škotske ribiške aktivnosti ribiških plovil Skupnosti urejal sistem izdajanja dovoljenj, ki ga upravlja Komisija v imenu Skupnosti; ker je treba določiti podrobna pravila za ta sistem, vključno s postopki za pošiljanje podatkov o značilnostih ribiških plovil, ki želijo ribariti na zadevnem območju, ter za sporočanje premikov plovil na območju in seznam pridnenih vrst, katerih ribolov je dovoljen; ker so ukrepi, predvideni v tej uredbi, v skladu z mnenjem Upravljalnega odbora za ribolovne vire, SPREJELA NASLEDNJO UREDBO:







Člen 1

1. Države članice pošljejo Komisiji vsako leto do 1. decembra seznam ribiških plovil, ki plujejo pod njeno zastavo ali so registrirana v njenih pristaniščih, za katera lahko zahtevajo dovoljenje za ribolov na območju iz Priloge II A k Uredbi Sveta (EGS) št. 170/83 (v nadaljevanju „območje“). Komisija pošlje en izvod tega seznama pristojnim nadzornim organom Združenega kraljestva, t. j. Oddelku za kmetijstvo in ribištvo Škotske, Chesser House, Edinburgh, naslov teleksa 727696 SODAFS. Seznam velja za naslednje koledarsko leto. Za leto 1983 se seznam pošlje takoj po začetku veljavnosti te uredbe in velja do 31. decembra 1983.

2. Seznam iz točke 1 se lahko spremeni 1. aprila, 1. julija in 1. oktobra. Vse spremembe se sporočijo Komisiji in pristojnim nadzornim organom Združenega kraljestva.

3. Seznam vsebuje za vsako posamezno ribiško plovilo naslednje podatke:

— ime,

— zunanje identifikacijske črke in številke,

— dolžino med pravokotnicama,

— radijski pozivni znak.

Člen 2

1. Ribiška plovila lahko v skladu s postopkom iz člena 3 dobijo dovoljenje za ribolov na območju za enotedensko obdobje, v nadaljevanju „obdobje izdanega dovoljenja“.

2. Obdobje izdanega dovoljenja začne teči v nedeljo ob 0.00 po srednjem greenwiškem času (GMT) in se zaključi naslednjo nedeljo ob 24.00 po srednjem greenwiškem času.

3. Ribiško plovilo lahko ribari v zaporednih obdobjih izdanega dovoljenja v skladu s postopkom iz člena 3.

Člen 3

1. Države članice po teleksu vsak teden najkasneje do torka do 12.00 GMT Komisiji pošljejo seznam ribiških plovil, za katera zahtevajo dovoljenje za ribolov na območju za naslednje obdobje izdanega dovoljenja, ki ga v informacijo pošljejo tudi pristojnim nadzornim organom.

2. Na vsakem seznamu so navedeni ime ter zunanje identifikacijske črke in številke vsakega plovila. Samo plovila, ki so na seznamu iz člena 1, imajo pravico do dovoljenja.

3. Komisija preveri seznam iz točke 1 in pošlje po teleksu dokončni seznam ribiških plovil pristojnim nadzornim organom Združenega kraljestva najkasneje do naslednjega petka do 12.00 po srednjem greenwiškem času. Plovila, navedena na tem dokončnem seznamu, se štejejo za plovila z dovoljenjem, ki jim omogoča ribolov v naslednjem obdobju izdanega dovoljenja.

4. Če Komisija do torka do 12.00 po srednjem greenwiškem času ne prejme novega seznama ribiških plovil, se prejšnji dokončni seznam uporablja za naslednje obdobje izdanega dovoljenja.

5. Med veljavnostjo dokončnega seznama lahko država članica v teleksu, ki ga pošlje Komisiji, en izvod pa pristojnim nadzornim organom Združenega kraljestva, zahteva, da se ribiško plovilo iz seznama nadomesti z drugim ribiškim plovilom iz seznama iz člena 1, ali, če dokončni seznam vsebuje manj kot največje dovoljeno število ribiških plovil, ki lahko hkrati izvajajo svoje aktivnosti, da se mu doda eno ali več plovil v okviru dovoljenega največjega števila.

6. Komisija po teleksu sporoči vsako spremembo dokončnega seznama zadevni državi članici in pristojnim nadzornim organom Združenega kraljestva čim prej, v vsakem primeru pa v enem delovnem dnevu po prejemu zahtevka. Država članica takoj obvesti lastnika ali kapitana vseh prizadetih ladij o spremembi seznama.

Nobenemu nadomestnemu ali dodatnemu ribiškemu plovilu se ne izda dovoljenje za ribolov, dokler o tem Komisija ne obvesti zadevno državo članico in pristojne nadzorne organe.

Člen 4

1. Lastnik ali kapitan ribiškega plovila, za katero je bilo izdano dovoljenje, Komisijo Evropskih skupnosti v Bruslju, naslov teleksa 24 189 FISEU-B, in pristojne nadzorne organe Združenega kraljestva prek ene od radijskih postaj iz Priloge I obvesti vsakič:

— ko vstopi na območje ali ko ga zapusti,

— ko vstopi v pristanišče na območju ali ko ga zapusti.

2. Obvestilo iz točke 1 vsebuje naslednje podatke:

— vrsto premika iz točke 1,

— datum, čas in zemljepisni položaj ribiškega plovila,

— ime ribiškega plovila,

— zunanje identifikacijske črke in številke plovila,

— ime kapitana.

▼M1

3. Vendar so ribiška plovila Skupnosti, ki ribarijo na območju, na katerem se uporablja satelitski sistem nadzorovanja plovil (SSP), in ki pošiljajo podatke prek SSP-ja v skladu s členom 3 Uredbe Komisije (ES) št. 1489/97 ( 2 ), izvzeta iz zahteve o sporočanju o njihovih gibanjih iz odstavka 1.

▼B

Člen 5

Pridnene vrste iz Priloge II B k Uredbi (EGS) št. 170/83 so vrste, naštete v Prilogi II k tej uredbi.

Člen 6

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA I

Seznam radijskih postaj, prek katerih je treba poslati obvestila iz člena 4







Ime Pozivni znak Humber GKZ Cullercoats GCC Wick GKR Portpatrick GPK Stonehaven GND Portishead GKA GKB GKC ▼M2 ————— ▼B Oostende OST









PRILOGA II

Seznam pridnenih vrst iz Priloge II(B) k Uredbi Sveta (EGS) št. 170/83







Znanstveno ime Domače ime Scophthalmus rhombus gladki romb Limanda limanda limanda Hippoglossus hipoglossus navadni jezik Reinhardtius hippoglossoides grenlandska morska plošča Microstomus kitt rdeči jezik Lepidorhombus whiffiagonis ostronosa patarača Pleuronectes platessa morska plošča Rhombus (= Psetta) maximus romb Glyptocephalus cynoglossus pasji jezik Gadus morhua trska Melanogrammus aeglefinus vahnja Merloccius merloccius oslič Molva molva leng Pollachius pollachius polak Pollachius virens saj Brosme brosme morski menek Merlangus merlangus mol Anarhichas spp ostrigar Conger conger ugor Trigla spp krulci Lophius spp morska spaka Sebastes spp rdeči okun Squalus acanthias trnež druge Squalidae, Scyliorhinidae spp manjši morski psi Raja spp skati druge Pleuronectidae spp bokoplavutarice druge Gadidae spp, razen Micromesistius poutassou in Trisopterus esmarkii druge trske, razen sinjega mola in norveškega moliča Sparidae spp špari